OzLabs/hebrew-wiki-articles huggingface dataset:
רצח ראובן שמרלינג

רצח ראובן (מוטי) שמרלינג הוא פיגוע דקירה שהתרחש בכפר קאסם בערב חג סוכות, י"ד בתשרי תשע"ח (4 באוקטובר 2017) בו נרצח ראובן שמרלינג, ביום הולדתו ה-70, אב לארבעה מהיישוב אלקנה. שני המחבלים, שהועסקו בישראל על ידי שמרלינג, רצחו אותו בשל היותו יהודי.

== הפיגוע ==
את הכוונה לבצע פיגוע דקירה נגד יהודים יזם יוסף כמיל, שהציע למוחמד אבו אלרוב לבצע איתו פיגוע. תחילה סירב האחרון לכך. השניים החלו לעבוד באופן לא-חוקי במחסן פחמים בכפר קאסם, בניהולו של ראובן שמרלינג. בהמשך החליטו השניים לרצוח ממניע לאומני את אחד היהודים שעבדו במקום. השניים רכשו סכין לחיתוך בשר והחביאו אותה בחדר בו ישנו. השניים שמו לב לכיפה הגדולה על ראשו של שמרלינג החליטו שנגדו יכוונו את הפיגוע.

ב-4 באוקטובר 2017 הגיע שמרלינג אל המחסן, נזף בשניהם וביקש מכמיל להעמיס מצבר של מלגזה מהמחסן לרכב שלו. עם שובו של כמיל אל החדר, סיכמו הנאשמים כי זוהי העת לפעול, ותכננו, כי אבו אלרוב יוביל את שמרלינג אל החדר בטענה כי המקרר מקולקל ויסיח את דעתו, וכמיל ידקור אותו עם הסכין. כמיל התקשר למסיע ותיאם עמו שיבוא לקחת אותם, כדי להבטיח את הימלטותם מייד לאחר ביצוע הרצח.

לאחר מכן, בהתאם לתוכנית, הוביל אבו אלרוב את שמרלינג אל החדר באמתלת שווא, ושניהם רצחו אותו – כמיל דקר אותו מספר פעמים בסכין שרכשו, תוך שאבו אלרוב דוחף ומכה אותו במאוורר, ובהמשך, אבו אלרוב הביא מכוש שהיה סמוך לדלת החדר, והשניים הכו את שמרלינג עד שהתמוטט על הרצפה. לאחר מכן, התקלחו המחבלים, החליפו בגדיהם, עזבו את המקום ונסעו למקום מגוריהם.

== חקירת הפיגוע ==
שמרלינג נמצא על ידי בנו המתגורר באלקנה שהגיע למחסנו של אביו בכפר קאסם ומצא אותו דקור בכל חלקי גופו וללא רוח חיים. בתחילת החקירה בחנה המשטרה אם שמרלינג נרצח על ידי מחבלים ממניע לאומני, או שעובדים אותם העסיק בשל ויכוח על רקע סכסוך כספי. משפחתו של שמרלינג טענה כי אין להם ספק שמדובר ברצח ממניע לאומני.

ב-8 באוקטובר הותר לפרסום כי השב"כ עצר שני פלסטינים מקבטיה וכי הרקע לרצח לאומני, כלומר מדובר בפיגוע טרור. ב-29 באוקטובר פורסמו פרטי הפיגוע כפי שפוענחו על ידי שירות הביטחון הכללי, שעצר בשיתוף עם הימ"מ את המחבלים. 

ב-17 ביולי 2018 דן בית המשפט את שני המחבלים למאסר עולם.

== תגובות ==
סמוך לרצח וטרם נתבררו מניעיו, כתב ראש הממשלה בנימין נתניהו בחשבון הפייסבוק שלו: .

לאחר הרצח התייחס עאדל בדיר ראש עיריית כפר קאסם לחקירה ואמר: "החקירה בראשיתה, ואנו ממתינים כמו כולם לתוצאותיה, אם כי נראה שמדובר בסכסוך כספי שיכול לקרות בכל מקום, ועל פניו החשודים אינם תושבי המקום. אנחנו מקווים שהמשטרה תסיים את החקירה כמה שיותר מהר כדי למצות את הדין עם הפושעים". בהמשך אמר כי "כל איש עסקים שנכנס לכפר קאסם הופך להיות חלק ממנה ולכן הרצח המתועב הזה הוא אבדה גדולה עבורנו".

חבר הכנסת מטעם מרצ, עיסווי פריג', תושב כפר קאסם, אמר כי: .

== קישורים חיצוניים ==
* 

== הערות שוליים ==

קטגוריה:פיגועי טרור בישראל ב-2017
קטגוריה:ישראל: פיגועי דקירה
קטגוריה:כפר קאסם
פבלוס, נסיך הכתר של יוון

פבלוס, נסיך הכתר של יוון (ביוונית: Παύλος, πρώην Διάδοχος της Ελλάδας נולד ב-20 במאי 1967), הוא בנו של קונסטנטינוס השני, מלך יוון, ואף כיהן כנסיך הכתר מעת לידתו עד לביטול המלוכה בשנת 1974.

==ביוגרפיה==
פבלוס נולד בארמון טאטוי, טאטוי ב-20 במאי 1967 לקונסטנטינוס השני, מלך יוון ואן-מארי, נסיכת דנמרק בתם של פרדריק התשיעי, מלך דנמרק, ואינגריד, נסיכת שוודיה. עם לידתו איבדה אחותו אלכסיה, נסיכת יוון ודנמרק את תואר נסיכת הכתר, בשל חוק העדפת הבן הבכור. מכיוון שהמשפחה נרדפה על ידי תומכי החונטה השלטת שעלתה לשלטון זמן קצר קודם לידתו, ברחו בני המשפחה לרומא, ומשם לקופנהגן, שם התגוררו עם הסבתא אינגריד, מלכת דנמרק. בשנת 1973 מונה גאורגיוס פאפאדופולוס לנשיא יוון, ובשנת 1974 בוטלה המונרכיה לאחר תוצאות משאל עם שנערך במדינה. לאחר ביטול המונרכיה התגוררה המשפחה בלונדון, שם נולדו אחיו הצעירים תאודורה, נסיכת יוון ודנמרק, ופיליפוס, נסיך יוון ודנמרק.

פבלוס למד בפנימיה בינלאומית בניו מקסיקו (ארצות הברית), השייכת לרשת ה-United World Colleges. הוא למד גם במכללה ההלנית בלונדון שנוסדה על ידי הוריו, ולאחר סיום לימודיו בבית הספר סנדהרסט, שירת בצבא הבריטי, כלוטננט במשמר הדרגונים הסקוטי המלכותי. בשנת 1993 החל פבלוס את לימודיו באוניברסיטת ג'ורג'טאון, בוושינגטון די. סי.. בעת לימודיו חלק את דירתו עם בן דודו, פליפה השישי, מלך ספרד. בשנת 1995, הוענק לשניהם תואר ביחסים בינלאומיים (Master of Science in Foreign Servic).

ב-1 ביולי 1995 התחתן פבלוס בקתדרלת סנט סופיה, לונדון עם מארי שנטל מילר בתם של רוברט וורן מילר ואשתו מארי שנטל פזנט, אותה הכיר במסיבה 3 שנים קודם לכן. לאחר נישואיהם התגוררו בני הזוג בגריניץ', קונטיקט, שם עבד פבלוס בחברת הספנות צ'ארלס ר. וובר. מאוחר יותר, החל לעבוד בחברה בניו יורק כמנהל תיקי השקעות, ובשנת 2004 עברו בני הזוג להתגורר בלונדון.

==משפחתו==
ב-1 ביולי 1995 התחתן פבלוס עם מארי שנטל מילר בתם של רוברט וורן מילר ואשתו מארי שנטל פזנט, ממנה יש לו 5 ילדים:
*הנסיכה מריה אולימפיה (נולדה בניו יורק ב-25 ביולי 1996)
*הנסיך קונסטנטין אלקסיוס (נולד בניו יורק ב-29 באוקטובר 1998)
*הנסיך אכילס אנדראס (נולד בניו יורק ב-12 באוגוסט 2000)
*הנסיך אודיסאוס קימון (נולד בלונדון ב-17 בספטמבר 2004)
*הנסיך אריסטידיס סטאוורוס (נולד בלוס אנג'לס ב-29 ביוני 2008).

== אילן יוחסין ==
בעת לידתו היה פבלוס צאצא לשלושה מלכים שהיו בחיים; אביו קונסטנטינוס השני, מלך יוון, סבו מצד אמו פרדריק התשיעי, מלך דנמרק, וסב אמו גוסטב השישי אדולף, מלך שוודיה. כמו כן פבלוס הוא אחיין של מרגרט השנייה, מלכת דנמרק וסופיה, מלכת ספרד. בנוסף הוא צאצא של כריסטיאן התשיעי, מלך דנמרק דרך שלושה מילדיו; גאורגיוס הראשון, מלך היוונים, פרדריק השמיני, מלך דנמרק ותירה, נסיכת דנמרק, וצאצא של ויקטוריה, מלכת הממלכה המאוחדת דרך בנה הנסיך ארתור, דוכס קונוט וסטראת'רן ופעמיים דרך בתה ויקטוריה, הנסיכה המלכותית, בנוסף, הוא צאצא של ז'וזפין דה בואנה אשתו של נפוליאון בונפרטה.

==קישורים חיצוניים==

* [http://www.greekroyalfamily.gr/ האתר הרשמי של משפחת המלוכה היוונית]

קטגוריה:יורשי עצר שלא זכו למלוך
קטגוריה:בית שלזוויג-הולשטיין-זונדרבורג-גליקסבורג
קטגוריה:יוונים שנולדו ב-1967
אווה יוזפינה יוליה פוטוצקה

אווה יוזפינה יוליה פוטוצקה (בפולנית: Ewa Józefina Julia Potocka, 10 באוגוסט 1818 - 21 במאי 1895) הייתה אשתו של פרנץ דה פאולה, נסיך ליכטנשטיין.

== קורות חיים ==
אווה יוזפינה יוליה נולדה ב-10 באוגוסט 1818 בפריז, לאלפרד וויצ'ך פוטוצקי וליוזפינה מריה צ'רטוריסקה, בתם של יוזף קלמנס צ'רטוריסקי ודורותה ברברה יאבלונובסקה. אחיה אלפרד יוזף פוטוצקי ירש את נחלות המשפחה בלנצוט, ואף כיהן כמושל הכללי של גליציה מטעם האימפריה האוסטרו-הונגרית.

ב-3 ביוני 1841 התחתנה אווה יוזפינה יוליה עם פרנץ דה פאולה, נסיך ליכטנשטיין, בנו של יוהאן הראשון יוזף, נסיך ליכטנשטיין, ממנו נולדו לה ארבעה ילדים. בשנת 1887 מת בעלה פרנץ דה פאולה, וב-21 במאי 1895 מתה אווה יוזפינה יוליה בביתה בווינה.

==משפחתה==
ב-3 ביוני 1841 התחתנה אווה יוזפינה יוליה עם פרנץ דה פאולה, נסיך ליכטנשטיין, ממנו נולדו לה 4 ילדים:
* אלפרד, נסיך ליכטנשטיין {1842–1907)
* יוזפינה מריה יוליאנה, נסיכת ליכטנשטיין {1844–1854)
* לואיס, נסיך ליכטנשטיין {1846–1920)
* היינריך קרל אוגוסט, נסיך ליכטנשטיין {1853–1914)

==אילן יוחסין==

==קישורים חיצוניים==

קטגוריה:ילידות 1818
קטגוריה:אצולה פולנית
קטגוריה:נפטרות ב-1895
שארל השלישי, נסיך מונקו

שארל השלישי, נסיך מונקו (Charles III; 8 בדצמבר 1818 - 10 בספטמבר 1889), היה נסיך מונקו בין השנים 1856–1889 והמייסד של הקזינו המפורסם במונטה קרלו.

==ביוגרפיה==
שארל נולד בפריז כבנו היחיד של פלורסטאן הראשון, נסיך מונקו ומארי קרוליין ז'יבר דה לאמץ, בתם של שארל תומאס ז'יבר דה לאמץ ומארי פרנסואה לה גראס דה ואוברסי.

ב-28 בספטמבר 1846 התחתן שארל בבריסל לרוזנת אנטואנט דה מרודה, בתם של ורנר דה מרודה וויקטואר דה ספנגן ד'אורטרן. בשנת 1848 נולד בנו היחיד אלבר.

בשנת 1856 מת אביו, ושארל עלה לשלטון במקומו. בתקופת שלטונו, הערים מנטון ורוקברון, אשר היוו כ-80 אחוז משטחה של מונקו, נמסרו באופן רשמי לצרפת, ובכך סללו את הדרך להכרה רשמית של צרפת בעצמאותה של מונקו. בעקבות מסירת שתי ערים אלה לצרפת, המצב הכלכלי בנסיכות נחלש והמדינה נקלעה לקשיים כלכליים. בעקבות כך, בניסיון ליצור מקורות הכנסה חדשים לנסיכות ולשפר את הכלכלה שנפגעה, אישר הנסיך שארל את הקמת הקזינו בנסיכות על פי המודל שהיה קיים בגרמניה. תחילה נפתח הקזינו (שכיום מהווה את המאפיין העיקרי של הרובע) ברובע אחר של הנסיכות אך לאחר מספר מעברים, נפתח במקומו הנוכחי במונטה קרלו. ההצלחה של הקזינו לא הייתה מיידית עקב מיקומו שהיה יחסית בעייתי מבחינת נגישות עבור אוכלוסיית אירופה. ההקמה של תחנת הרכבת בשנת 1868 הביאה לזינוק גדול במספר המבקרים במונטה קרלו, וכך זינק גם עושרו של הרובע.

תחת שארל השלישי, הגבירה נסיכות מונקו גם את פעילותה הדיפלומטית, למשל, בשנת 1864 חתם שארל על הסכם-ידידות עם הביי של תוניסיה, מוחמד השלישי א-צאדיק.

בשנותיו האחרונות בריאותו הייתה רופפת ואף נפגעה ראייתו, ובעשור האחרון לחייו התעוור כמעט לחלוטין. ב-10 בספטמבר 1889, מת שארל בשאטו דה מארשה, ובנו אלבר עלה לשלטון במקומו.

== אילן יוחסין ==

==קישורים חיצוניים==

* 

קטגוריה:נסיכי מונקו
קטגוריה:ילידי 1818
קטגוריה:נפטרים ב-1889
שדה הקרח ואפטה

שדה הקרח ואפטה (באנגלית: Wapta Icefield) הוא שדה קרח הממוקם על קו פרשת המים של אמריקה, בהרי הרוקי הקנדיים, בין הפרובינציות קולומביה הבריטית ואלברטה שבקנדה.

==גאוגרפיה==
שדה הקרח ממוקם בחלקו בשטח הפארק הלאומי באנף ובחלקו בשטח הפארק הלאומי יוהו. קרחונים רבים יוצאים משדה הקרח ובהם: ולטשר, בואו, וקרחון פיטו. מימי הקרחון הנמסים מזינים את הנהרות קיקינג הורס ובואו, וכן נחלים קטנים רבים ואגמים רבים.
שדה הקרח ואפטה הוא שדה הקרח הנחקר ביותר בהרי הרוקי בקנדה. מן המחקרים ניתן לראות את התכווצות שדה הקרח, והקרחונים סביבו, בייחוד קרחון פיטו (שהתקצר וכן אבן מעוביו).
בשנות ה-80 של המאה ה-20 שטחו של שדה הקרח היה כ-80 קמ"ר.

ניתן להגיע לשדה הקרח בטיפוס הן בחודשי הקיץ והן בחודשי החורף. מטיילים נוהגים לחצות את שדה הקרח, ולשלב את מסלול החציה עם חציית שדה הקרח ואפוטיק הנמצא מדרום לו. 

== קרחונים ==
הקרחונים להלן מהווים חלק משדה הקרח:
* קרחון פיטו (Peyto Glacier)
* קרחון בואו (Bow Glacier)
* קרחון יוהו (Yoho Glacier)
* קרחון ולטשר (Vulture Glacier)
* קרחון קרואופוט (Crowfoot Glacier) היה בעבר חלק משדה הקרח ואפטה, אולם בשל נסיגת שדה הקרח הוא אינו חלק משדה הקרח כיום.

== בקתות ==
בשטח שדה הקרח ישנן חמש בקתות אשר משמשות את מטפסי ההרים על שדה הקרח, ואשר מופעלות על ידי המועדון האלפיני של קנדה:

* בקתת בואו (Bow Hut)
* בקתת פיטר וקתרין וייט (בקתת פיטו) (Peter and Catharine Whyte Hut (Peyto Hut))
* בקתת בלפור (Balfour Hut)
* בקתת לואיז וריצ'רד גיי (Louise and Richard Guy Hut)
* בקתת סקוט דאנקן (Scott Duncan Hut)

==מקור השם==
שם שדה הקרח "ואפטה" הוא בשפת הקרי ומשמעו "מים זורמים", וזאת בהתייחס למפלי טאקאקו שמקור מימיהם בשדה הקרח.

==קישורים חיצוניים==
* [https://bivouac.com//ArxPg.asp?ArxId=1125 תיאור שדה הקרח ואפטה]
* [http://ontopmountaineering.com/trips/trek/canada/wapta-icefields-glacier-trek/ מסלולי ההליכה על שדה הקרח ואפטה]
* 

==הערות שוליים==

קטגוריה:הפארק הלאומי באנף
ואפטה
ואפטה
קטגוריה:הפארק הלאומי יוהו
ואפטה
קם אוסום

קם אוסום (באנגלית: Cam F. Awesome; נולד ב-16 באוגוסט 1988), נולד בשם לנרוי קמרון תומפסון (Lenroy Cameron Thompson), הוא מתאגרף אמריקאי, סטנדאפיסט ופעיל לקידום טבעונות, חבר נבחרת ארצות הברית באגרוף , חמש פעמים אלוף ארצות הברית באגרוף חובבני וארבע פעמים אלוף 'כפפות הזהב' במשקל כבד וסופר כבד.

==קריירת אגרוף==
בשנת 2005, החל להתאגרף כתחביב בחדר כושר על מנת לרדת במשקל אולם במהרה גילה עניין בתחום והחל להתמקצע באגרוף חובבני . בשנת 2008, בהיותו בן 20, זכה לראשונה באליפות ארצות הברית לאגרוף למשקל סופר כבד. לאורך הקריירה שלו, זכה ארבע פעמים נוספות בתואר זה וכן זכה מספר פעמים בתואר אלוף 'כפפות הזהב', אלוף 'National PAL Championships' ואלוף 'Ringside Worlds Tournament'. בשנת 2012, הושעה לשנה על ידי הסוכנות העולמית נגד סמים בספורט לאחר שבמשך שנה וחצי כשל שלוש פעמים לספק את מיקומו כדי לעבור בדיקות. לדבריו, נהג לצאת ממדינתו מבלי לעדכן את הסוכנות במיקומו המדויק כפי שמוטל היה עליו לעשות, ולאחר שלוש פעמים בהן לא הצליח להיענות לדרישת הסוכנות להתייצב תוך שעה במקום מגוריו - הושעה. השעיה זו מנעה ממנו להשתתף באולימפיאדת לונדון. בשנת 2015, היה מועמד לייצג את ארצות הברית באולימפיאדת ריו דה ז'ניירו, אולם באותה השנה הובס על ידי לניאר פרו במשחקים הפאן-אמריקאיים ולא הצליח לתפוס מקום באולימפיאדה.

==הישגים בולטים==
*חמש פעמים אלוף ארצות הברית לאגרוף (2008, 2010, 2013, 2014, 2016).
*ארבע פעמים אלוף כפפות הזהב (2009, 2011, 2013, 2017)
*זוכה מדליית ארד במשחקים הפאן-אמריקאים (2015).

==חיים אישיים==
אוסום נולד וגדל בניו יורק, ארצות הברית. סבתו גידלה אותו עד גיל 12 ולאחר מכן עבר להתגורר אצל הוריו. בגיל 18 עבר לפלורידה ובגיל 19 עבר להתגורר בקנזס. בנוסף לעיסוקו באגרוף, הוא גם עוסק בסטנדאפ. בשנת 2012, אימץ אורח חיים טבעוני ובשנת 2013 החליט לשנות את שמו מלנרוי תומפסון לקם אוסום. בשנת 2017, השתתף בסרט הדוקומנטרי CounterPunch.

==קישורים חיצוניים==
* 

* [http://olympics.nbcsports.com/2015/12/14/cam-awesome-usa-olympic-boxing-trials-rio-2016/ Cam F. Awesome among U.S. Olympic boxing trials winners] - olympics.nbcsports.com, Dec 14, 2015
* [https://www.teamusa.org/usa-boxing/athletes/Cam-F-Awesome CAM F. AWESOME], teamusa.org
* [https://www.teamusa.org/USA-Boxing/Features/2016/December/15/Meet-your-2016-Elite-USA-Boxing-National-Champions Meet Your 2016 Elite USA Boxing National Champions], Team USA, DEC. 15, 2016
* [http://www.greatveganathletes.com/cam-awesome-vegan-boxer Cam Awesome vegan boxer] - Great Vegan Athletes
* 

==הערות שוליים==

קטגוריה:מתאגרפים אפרו-אמריקאים
קטגוריה:ספורטאים טבעונים
קטגוריה:טבעונים אמריקאים
קטגוריה:סטנדאפיסטים אמריקאים
קטגוריה:אמריקאים שנולדו ב-1988
יוהאן קזימיר, רוזן פפאלץ-קלבורג

יוהאן קזימיר, רוזן פפאלץ-קלבורג (בגרמנית: Johann Kasimir von Pfalz-Zweibrücken-Kleeburg; 20 באפריל 1589 – 18 ביוני 1652), היה אביו של קרל העשירי גוסטב, מלך שוודיה.

==ביוגרפיה==
יוהאן קזימיר נולד ב-20 באפריל 1589 בצווייבריקן, ליוהאן הראשון, רוזן פפאלץ-צווייבריקן ולמגדלנה מיוליך-קלווה-ברג, בתם של וילהלם, דוכס יוליך-קלווה-ברג ומריה מאוסטריה, דוכסית יוליך-קלווה-ברג. בשנת 1591 קבע אביו כי לאחר מותו יקבל יוהאן קזימיר את אזור קלבורג, אולם לאחר מותו בשנת 1604 ירש אחיו יוהאן השני, רוזן פפאלץ-צווייבריקן את עיקר הנחלה, ובשנת 1611 סוכם כי יוהאן קזימיר יישאר רק עם התואר וטירת קלבורג, ואילו אחיו ייתן לו קצבה שנתית של 3,000 פלורינים, וכך סוכם גם עם אחיהם פרידריך קזימיר, רוזן פפאלץ-לנדסברג.

ב-11 ביוני 1615 התחתן יוהאן קזימיר עם קתרינה, נסיכת שוודיה, בתם של קרל התשיעי, מלך שוודיה ומריה מפפאלץ-זימרן, ממנה נולדו לו 8 ילדים.

לאחר מותו של גיסו גוסטב השני אדולף, מלך שוודיה בשנת 1632 במהלך קרב ליצן, עלתה לשלטון בתו כריסטינה, מלכת שוודיה, אשר נתמכה על ידי אקסל אוקסנסטירנה, ועד מהרה החלה בהרחקת יוהאן קזימיר ומשפחתו מהחצר. בשנת 1644 הרחיקה כריסטינה את אוקסנסטירנה מחצרה בתמיכת יוהאן קזימיר ובניו, ובשנת 1647 מינתה את בנו של יוהאן קזימיר קרל גוסטב לגנרליסימו של הצבא השוודי. בשנת 1649 מונה קרל גוסטב לנסיך הכתר, ובשנת 1654 הוא עלה לשלטון כקרל העשירי גוסטב, מלך שוודיה, אולם יוהאן קזימיר לא זכה לראות זאת, בעקבות מותו ב-18 ביוני 1652.

==משפחתו==
ב-11 ביוני 1615 התחתן יוהאן קזימיר עם קתרינה משוודיה, רוזנת פפאלץ-קלבורג, בתם של קרל התשיעי, מלך שוודיה ומריה מפפאלץ-זימרן, ממנה נולדו לו 8 ילדים:
* כריסטינה מגדלנה מפפאלץ-צווייבריקן (1616–1662), התחתנה עם פרידריך השישי, מרקיז באדן-דורלאך
* קרל פרידריך מפפאלץ-צווייבריקן (1618–1619)
* אליזבת אמליה מפפאלץ-צווייבריקן (1619–1628)
* קרל העשירי גוסטב, מלך שוודיה (1622–1660), התחתן עם הדוויג אלאונורה מהולשטיין-גוטורפ
* מריה יופרוסינה מפפאלץ-צווייבריקן (1625–1687), התחתנה עם מגנוס גבריאל דה לה גרדי
* אלאונורה קתרינה מפפאלץ-צווייבריקן (1626–1692), התחתנה עם פרידריך, רוזן הסן-אשווגה
* אדולף יוהאן הראשון, רוזן פפאלץ-קלבורג (1629–1689), התחתן עם אלזה ביאטה ברהה, ולאחריה התחתן עם אלזה אליזבת ברהה
* יוהאן גוסטב מפפאלץ-צווייבריקן (1630)

== אילן יוחסין ==

==קישורים חיצוניים==

* 

קטגוריה:רוזנים גרמנים
קטגוריה:בית ויטלסבאך
קטגוריה:ילידי 1589
קטגוריה:נפטרים ב-1652
הר בייקר (הרי ואפוטיק)

הר בייקר (באנגלית: Mount Baker) הוא הר ברכס הרי ואפוטיק בהרי הרוקי הקנדיים, חלק מקו פרשת המים של אמריקה. ההר נמצא על הגבול בין פרובינציית אלברטה ופרובינציית קולומביה הבריטית בקנדה. 

גובהו של ההר 3,180 מטרים מעל פני הים. 

ההר נמצא במחוז קוטאני בקולומביה הבריטית, צפונית לפארק הלאומי יוהו.

==היסטוריה==
=== מקור השם ===

שמו של ההר ניתן לו בשנת 1898 ג'יי נורמן קולי על שם חברו,  ג'ורג' פרסיבל (1855-1951), שהיה יצרן טקסטיל, ומטפס הרים להוט. בייקר ביקר באזור ההר בשנת 1897. קולי ובייקר ביקרו באזור עם פיטר סארבאך (על שמו נקרא הר סאבאך הסמוך), כשם שפסגות נוספות באזור נקראו על שם חברי מועדון מטפסי ההרים האפלצ'ים (Appalachian Mountain Club).

במספר מפות נקרא ההר בטעות "הר סטרמוטץ'" (Stremotch Mountain) בעקבות טעות שהופיע במפה של סי. ס. תומפסון המודד הכללי של קנדה - ב"מפת שדה הקרח ואפטה" שפורסמה ביומן האלפיני הקנדי בכרך 1, מס '1, 1907, בעמ' 151.

=== הטיפוס על ההר ===

הטיפוס הראשון המתועד לפסגת ההר, בוצע על ידי וולטר ד. וילקוקס, בשנת 1923.

== קישורים חיצוניים ==

* [http://www4.rncan.gc.ca/search-place-names/unique/IACXH הר בייקר] באתר ממשלת קנדה (בהתייחס למיקומו באלברטה)
* [http://www4.rncan.gc.ca/search-place-names/unique/JATNR הר בייקר] באתר ממשלת קנדה (בהתייחס למיקומו בקולומביה הבריטית)
* [https://apps.gov.bc.ca/pub/bcgnws/names/11005.html הר בייקר] באתר השמות הרשמי של ממשלת קולומביה הבריטית
* [https://bivouac.com//MtnPg.asp?MtnId=1688 הר בייקר] באתר "אנציקלופדית ההרים הקנדית"
* [http://peakfinder.com/peaks/75 הר בייקר] באתר peakfinder
* [https://peakvisor.com/peak/mount-baker-canada.html תרשים הנוף הנשקף מהר בייקר] באתר peakvisor
* [https://mapcarta.com/24505318 מפת אזור הר בייקר]

==הערות שוליים==

בייקר
בייקר
הרי ואפוטיק

מבט על [[הר קרואופוט מהכביש המהיר אייספילדס. בקדמת התמונה - אגם בואו]]
הרי ואפוטיק (באנגלית: Waputik Mountains) הם רכס הרים בהרי הרוקי הקנדיים, המהווים חלק מקו פרשת המים של אמריקה. ההרים נמצאים בחלקם בשטח הפארק הלאומי באנף, שבתחום פרובינציית אלברטה, ובחלקם בשטח הפארק הלאומי יוהו, שבתחום פרובינציית קולומביה הבריטית בקנדה.

==גאוגרפיה==
שטחו של רכס ההרים - 1,070 קמ"ר, אורך הרכס כ-61 ק"מ מצפון לדרום, ורוחבו כ-40 ק"מ ממזרח למערב.

הרכס ממוקם ממערב לנהר הואוס ונהר בלייברי, וממזרח לנהר בואו ונהר מיסטאיה, ודרומית למעבר קיקינג הורס.

==מקור השם==
שם הרכס ניתן לו בשנת 1884 על ידי ג'ורג' מ. דוסון. משמעות המילה "ואפוטיק" בשפת סטוני משמעה "עז לבן". שם ההרים ניתן להם רשמית ב-3 במרץ 1924.

רבים מן הפסגות הגבוהות ביותר של ההרים מכוסות בקרחונים, מאחר שעל הרכס נמצאים שדה הקרח ואפוטיק ושדה הקרח ואפטה.  הרי ואפוטיק מתחלקים לשני רכסי הרים: רכס הנשיא, ורכס ואפוטיק.

הרי ואפוטיק כוללים את ההרים והפסגות:
{| border="0" cellspacing="3" class="wikitable" style="margin-left: 3em; margin-bottom: 10px;"
! align="left" width="120" |ההר 
!גובה במטרים
! שם באנגלית
|-
|פסגת הואוס
| 3,295 
| align="right" |Howse Peak<br>
|-
|וייט פירמיד
| 3,275 
| align="right" | White Pyramid
|-
|הר בלפור
| 3,272 
| align="right" | Mount Balfour
|-
|הר צ'פרן
| 3,266 
| align="right" | Mount Chephren
|-
|הר גורדון
| 3,203 
| align="right" |Mount Gordon<br>
|-
|הר בייקר
| 3,172 
| align="right" |Mount Baker<br>
|-
|הר השעירים
| 3,161 
| align="right" |Mount des Poilus<br>
|-
|הר אוליב
| 3,130 
| align="right" |Mount Olive<br>
|-
|הר קולי
| 3,116 
| align="right" |Mount Collie<br>
|-
|פסגת איישה
| 3,065 
| align="right" |Ayesha Peak<br>
|-
|הר תומפסון
| 3,065 
| align="right" |Mount Thompson<br>
|-
|הר רונדה
| 3,055 
| align="right" |Mount Rhondda<br>
|-
|הר קרואופוט
| 3,050 
| align="right" |Crowfoot Mountain<br>
|-
|פסגת טרפר
| 3,014 
| align="right" |Trapper Peak<br>
|-
|פסגת פיטו
| 2,970 
| align="right" |Peyto Peak<br>
|-
|פסגת סנט ניקולס
| 2,970 
| align="right" |St. Nicholas Peak<br>
|-
|הר ג'ימי סימפסון
| 2,963 
| align="right" |Mount Jimmy Simpson<br>
|}

==הערות שוליים==

ואפוטיק
ואפוטיק
קטגוריה:הפארק הלאומי באנף
קטגוריה:הפארק הלאומי יוהו
ואפוטיק
ואפוטיק
אלן ווקר

אלן אולב ווקר (באנגלית: Alan Olav Walker; נולד ב-24 באוגוסט 1997) שנודע בעבר בכינוי "DJ Walkzz", הוא מפיק מוזיקלי ו-DJ נורווגי.

==ביוגרפיה==
ווקר הוא בן לאם נורווגית ולאב אנגלי. הוא אינו בעל רקע מוזיקלי, אך לימד את עצמו דרך צפייה בהדרכות ביוטיוב.

את תחילת הקריירה שלו עשה ווקר במחשבו האישי ובאינטרנט באמצעות "יוטיוב" ו"SoundCloud". לפני פריצת דרכו, בשנים 2014 ו-2015 הוציא שלושה שירים דרך ערוץ היוטיוב "NoCopyrightSounds" שבמסגרתו יוצאים קטעי מוזיקה אלקטרונית של אומנים בעיקר בתחילת דרכם ללא זכויות יוצרים. שניים משירים אלו עברו מאוחר יותר עיבוד מחדש בהמשך הקריירה והוצאו כסינגלים.

פריצת הדרך של ווקר הייתה עם צאת הסינגל "Faded", בשיתוף עם איסלין סולהיים, בשנת 2015, כאשר הוא עיבד-מחדש את השיר "Fade". הסינגל הגיע לאלבום פלטינה ביותר מ-10 מדינות ודורג במקום ה-55 מתוך 100 הראשונים במצעד ה-"DJ Mag" לשנת 2016.

ב-2 ביוני 2016 הוציא את השיר "Sing me to sleep", גם כן בשיתוף עם איסלין סולהיים. ב-1 בדצמבר 2016 הוציא את השיר "Alone" בביצועה של נוני באו, ב-15 בספטמבר 2017, הוציא את הסינגל "The Spectre", אשר הוא עיבוד מחדש לשיר "Spectre".

ב-27 ביולי 2018 את "Darkside". בהמשך הוציא ביחד עם סופיה סומג'ו את הסינגל "Diamond Heart".

ב-21 במרץ 2019 שיתף אלן פעולה עם סברינה קרפנטר ופארוקו והוציא את השיר "On My Way".

ב-17 בדצמבר 2019 הוציא את השיר "Alone. pt2" בביצוע אווה מקס.

ב-6 במרץ 2020 הוציא את השיר End Of Time עם k391.

ב-1 באפריל 2020 הוציא את השיר "Heading Home" עם הזמר רובן.

ב-4 במאי 2023 הוציא את השיר "Hero" עם הזמרת סשה אלכס סלואן. ב-13 ביולי הוציא את הסינגל "Endless Summer" יחד עם זאק אייבל.

==דיסקוגרפיה==
===אלבומי אולפן===
* 2018: Different World
* 2021: world of walker
* 2022: Walkerverse Pt. I & II
* 2023: walkerworld

===מיני-אלבומים===
* 2017: Alan Walker Hits
* 2018: Faded Japan
* 2019: Live Fast (Japan Exclusive)
* 2021: Walker Racing League
* 2022: Walkerverse Pt. I
* 2022: Origins
* 2022: Walkerverse Pt. II

==הופעות==
===סיבובי הופעות===
* 2016–2018: Walker Tour
* 2018: World of Walker Tour
* 2018–2019: Different World Tour
* 2019: Aviation Tour

==קישורים חיצוניים==

* 

* [https://megatickets.co.il/magazine/alan-walker-coming-to-israel/ הבלתי ייאמן קורה: אלן ווקר מגיע לישראל!], בר מנור, 24 בדצמבר 2019, MEGATICKETS

==הערות שוליים==

קטגוריה:רמיקסרים
קטגוריה:תקליטנים נורווגים
קטגוריה:יוטיוברים
קטגוריה:זוכי פרס המוזיקה של MTV אירופה
קטגוריה:אנגלים ממוצא נורווגי
קטגוריה:אמני RCA רקורדס
קטגוריה:אנגלים שנולדו ב-1997
קרחון קרואופוט

קרחון קרואופוט (באנגלית: Crowfoot Glacier) הוא קרחון הממוקם בהרי הרוקי הקנדיים בשטח הפרק הלאומי באנף, בפרובינציית אלברטה שבקנדה.

==גאוגרפיה==
הקרחון ממוקם 32 קילומטרים צפונית מזרחית לאגם לואיז וניתן לצפות בו מהכביש המהיר אייספילדס.

הקרחון ממוקם בצידו הצפון מזרחי של הר קרואופוט.

קרחון קרואופוט נמצא מזרחית לקו פרשת המים של אמריקה, ונגר הקרחון (מי הקרחון הנמסים) זורם לנהר בואו. 

מאז תום עידן הקרח הקטן, בשל התחממות כדור הארץ, קטן שטחו של הקרחון, ואף איבד אונה שלמה שלו. נסיגת הקרחון הרבה הביאה לכך ששטחו קטן משמעותית מהשטח שהיה לו במאה ה-20 עת נחקר הקרחון. בעת שנחקר היה שטחו של הקרחון 1.5 קמ"ר והוא היה מחובר לשדה הקרח ואפטה. 

==מקור השם==
הקרחון נקרא על שם צורתו המקורית, עת היו לו שלוש אונות, אשר יצרו צורה של רגל של עורב בת שלוש אצבעות ("קרואו פוט" = רגל של עורב). שם הקרחון ניתן לו רשמית בשנת 1959. בשל התחממות כדור הארץ ונסיגת הקרחון נמסה אחת האונות, וכיום אין צורתו הולמת את שמו של הקרחון.

==לקריאה נוספת==
*אומאני, סיימון ל. "[https://pubs.usgs.gov/pp/p1386j/canadianrockies/canrock-lores.pdf קרחוני צפון אמריקה - קרחוני הרי הרוקי הקנדיים]", סקר המשלחת הגאולוגית של ארצות הברית, 1386–J–1, בעמ' 234.

==קישורים חיצוניים==

* 

==הערות שוליים==

קטגוריה:הפארק הלאומי באנף
קרואופוט
קטגוריה:קו פרשת המים של אמריקה
מריאן ורשנין

מריאן ורשנין פון ורש (בגרמנית: Marijan Varešanin von Varesch; 1 בפברואר 1847 – 22 באפריל 1917) היה אציל וגנרל קרואטי בצבא האוסטרו-הונגרי אשר שימש כמושל בוסניה והרצגובינה.

==ביוגרפיה==
ורשנין נולד ב-1 בפברואר 1847 בעיר גוניה אשר השתייכה לממלכת סלאבוניה אשר הייתה חלק מהאימפריה האוסטרית. העיר נמצאת כיום בתחומי קרואטיה המודרנית. הוא למד בבית הספר לצוערים ברייקה, ולאחר מכן נכנס ללימודים באקדמיה הצבאית הטרזיאנית בווינר נוישטאדט. ב-1866 הוא התגייס לצבא האוסטרו-הונגרי בדרגת לויטננט, והוצב ברגימנט הרגלים ה-78. ובין 1869–1871 למד בקריגסשולה (בית ספר לקצינים) בווינה. ב-1 בינואר 1872 הועבר למטה הדיוויזיה ה-2 בווינה, וב-1 במאי של אותה שנה הועלה לדרגת אובר-לויטננט. שנה לאחר מכן הוא קודם לדרגת האופטמן. ב-1881 הוא הועלה לדרגת מיור ומונה לראש מטה הדיוויזיה ה-9 בפראג. ב-1888 הוא קודם לדרגת אוברסט, וב-4 בדצמבר 1893 מונה למפקד הבריגדה ה-48 בפשמישל. ב-1894 הוא קודם לדרגת גנרל מיור, ובין אוקטובר 1896 למרץ 1897 פיקד על הבריגדה ה-3. לאחר מכן קיבל פיקוד על הדיוויזיה ה-18 במוסטר, והועלה לדרגת פלדמרשל-לוטננט. ב-1908 הוא הועלה לדרגת גנרל.

ב-7 במרץ 1909 הוא מונה למפקד הקורפוס ה-15 אשר הוצב בסרייבו, ובמקביל מונה למושל בוסניה והרצגובינה. זמן קצר לאחר מכן הועבר הפיקוד על הקורפוס למוריץ פון אופנברג, אולם תפקיד המושל נותר בידי ורשנין. הלאומנים הבוסנים ראו בוורסנין מדכא, והוא היה מועמד להתנקשות בידי ארגון הטרור היד השחורה. ב-10 ביוני 1910 ניסה בוגדן ז'רייץ' להתנקש בחייו בטענה ש"הוא הרוויח את הקריירה שלו על ידי כך ששפך את דם אחיו". הוא ירה בו חמישה כדורים, ולאחר שסבר שוורשנין מת התאבד בעצמו. למרות שלמעשה ורשנין רק נפצע, ואף קיבל תואר פרייהר מפרנץ יוזף הראשון, קיסר אוסטריה, ניסיון ההתנקשות הרתיע אותו והוא החל לשקול פרישה. ב-10 במאי 1911 התקבלה בקשתו לפרישה, וב-10 ביולי של אותה שנה הוא פרש לאחר 45 שנות שירות והוחלף בידי אוסקר פוטיורק.

לאחר פרישתו חי בווינה עד מותו ב-22 באפריל 1917 בגיל 70.

==קישורים חיצוניים==

* [http://www.austro-hungarian-army.co.uk/biog/varesanin.htm מריאן ורשנין] באתר המוקדש לצבא האוסטרו-הונגרי 

קטגוריה:גנרלים אוסטרו-הונגרים
קטגוריה:אנשי צבא קרואטים
קטגוריה:אוסטרים שנולדו ב-1847
קטגוריה:נפטרים ב-1917
די ג'יי חאלד

חאלד מוחמד חאלד (באנגלית: Khaled Mohamed Khaled; נולד ב-26 בנובמבר 1975), הידוע בשם הבמה די ג'יי חאלד (באנגלית: DJ Khaled), הוא מפיק מוזיקלי אמריקאי, אישיות רדיו, די ג'יי, מנהל תקליטים וסופר. בעבר היה ידוע בשם הבמה "התקפה ערבית" (Arab Attack), אך שינה את שמו לאחר פיגועי 11 בספטמבר.

בעבר היה מארח בתחנת רדיו WEDR "99 Jamz" והדי ג'יי של קבוצת ההיפ הופ טרור סקווד . בין השנים 2004 ל-2006 סייע חאלד בהפקת מספר אלבומים שונים עבור מספר קבוצות שונות, ובשנת 2017 הוציא לאור את האלבום "גרייטפול" (Grateful) בשיתוף פעולה עם אמנים וזמרים שונים, בהם מיגוס, קלווין האריס, ריהאנה, דרייק וסיזלה וג'סטין ביבר.

==ביוגרפיה==
חאלד נולד בניו אורלינס, לואיזיאנה שבארצות הברית, להורים פלסטינים שהיגרו לארצות הברית. הוא תיאר את עצמו כמוסלמי אדוק. הוריו היו מוזיקאים ועסקו במוזיקה ערבית. ח'אלד החל לפתח עניין במוזיקת ראפ ומוזיקה בגיל צעיר, בתמיכת הוריו. בעבר עבד בחנות תקליטים מקומית שסייעה להניח את היסודות לקריירה המוזיקלית שלו. אחיו אלק לד (עלא חאלד) הוא שחקן.

== קריירה ==
במהלך הקריירה המוקדמת שלו, חאלד הכיר כמה אמנים צעירים ועזר להם לפני פריצת הדרך. לאחר שעזב את אודיסיאה, החל לנגן תקליטורי רגאיי, ולערבב ריקודים והיפ הופ. הרדיו הראשון שלו היה על תחנת רדיו פיראטית.

בשנת 1998, עבר למיאמי והשתתף כאורח ב-WEDR "99 Jamz". בשנת 2003, התחיל אירוח בתוכנית רדיו שבועית במספר תחנות רדיו שונות.

ב-2017 חאלד שיחק לראשונה בסרט, "פיץ' פרפקט 3" בו גילם את עצמו.

בשנת 2018, השתתף בשיר "Dinero", של ג'ניפר לופז וקארדי בי. בשנת 2018 נבחר לשפוט בתוכנית המציאות האמריקאית "The Four" , המבוססת על הריאליטי השירה הישראלי "The Four". לאחר 2 עונות בוטלה התכנית.

בשנת 2019 נתן את קולו לסרט האנימציה "מרגלים לא רגילים", ובשנת 2020 ביצע הופעת אורח בסרט "בחורים רעים לתמיד".

==דיסקוגרפיה==
===אלבומי אולפן===
* 2006: Listennn... the Album
* 2007: We the Best
* 2008: We Global
* 2010: Victory
* 2011: We the Best Forever
* 2012: Kiss the Ring
* 2013: Suffering from Success
* 2015: I Changed a Lot
* 2016: Major Key
* 2017: Grateful
* 2019: Father of Asahd
* 2021: Khaled Khaled
* 2022: God Did

==קישורים חיצוניים==
* 

==הערות שוליים==

קטגוריה:מוסלמים אמריקאים
קטגוריה:מפיקים מוזיקליים אמריקאים
קטגוריה:ראפרים אמריקאים
קטגוריה:תקליטנים אמריקאים
קטגוריה:שדרני רדיו וטלוויזיה אמריקאים
קטגוריה:אמריקאים ממוצא פלסטיני
קטגוריה:מפיקי היפ הופ אמריקאים
קטגוריה:זוכי פרס המוזיקה של MTV אירופה
קטגוריה:אמני ריפבליק רקורדס
קטגוריה:אמני יאנג מאני
קטגוריה:אמני אפיק רקורדס
קטגוריה:אמני קאש מאני רקורדס
קטגוריה:אמריקאים שנולדו ב-1975
רכס הנשיא

רכס הנשיא
רכס הנשיא (באנגלית: President Range) הוא רכס הרים בהרי הרוקי הקנדיים, הממוקם בצפון מערב הפארק הלאומי יוהו, בפרובינציית קולומביה הבריטית, בקנדה.

==גאוגרפיה==
שטח הרכס: כ-120 קמ"ר.

הרכס כולל את ההרים והפסגות:
{| border="0" cellspacing="3" style="margin-left: 3em; margin-bottom: 10px;" class=""
! align="right" width="120" |הר/שיא 
!גובה במטרים
!שם באנגלית
|-
|הר הנשיא 
| 3,138 
| align="right" |The President<br>
|-
|הר סגן הנשיא
| 3,066 
| align="right" | The Vice President
|-
|פסגת מייקל
| 2,696 
| align="right" | Michael Peak
|-
|הר פילד
| 2,623 
| align="right" | Mount Field
|}

==מקור השם==
הרכס נקרא על שם הפסגה הגדולה ברכס - הר הנשיא. שם הרכס ניתן לו על ידי אדוארד וימפר (Edward Whymper), והוא נקרא על שם תומאס שוגנסי, ברון שוגנסי הראשון (Thomas Shaughnessy, 1st Baron Shaughnessy), נשיא חברת הרכבות קנדיאן פסיפיק. שם הרכס אומץ רשמית על ידי ועדת השמות של קולומביה הבריטית ב-30 ביוני 1904.

==קישורים חיצוניים==
* [https://apps.gov.bc.ca/pub/bcgnws/names/19252.html רכס הנשיא, באתר ממשלת קולומביה הבריטית]

==הערות שוליים==

קטגוריה:הפארק הלאומי יוהו
הנשיא
נשיא
בוריס פולק

בוריס פולק (ברוסית: Бори́с И́горевич По́ляк; נולד ב-15 ביולי 1954) הוא קלע ישראלי, שיאן ואלוף עולם, אלוף אירופה וקלע אולימפי לשעבר.

==ביוגרפיה==
פולק נולד וגדל בקישינב בברית המועצות (כיום, במולדובה). בשנת 1992 עלה לישראל מאלמטי שבקזחסטן.

בשנת 1994 הוכתר כאלוף עולם, לאחר שסיים ראשון במקצוע רובה האוויר באליפות העולם שהתקיימה במילאנו, איטליה, תוך שהוא קובע שיא עולם חדש (694.1 בסיום הפיינל).

באותה שנה זכה גם באליפות אירופה בקליעה, וכן זכה בגביע העולם שהתקיים גם הוא במילאנו, שם קבע תוצאה של 695.2, תוך שהוא קובע שיא עולם נוסף.

נוסף על כך, ניצח פולק באליפות ברית המועצות 12 פעמים, זכה בפעמיים נוספות בגביע העולם וכן היה אלוף ישראל שבע פעמים (בפעם האחרונה בשנת 2016, במקצוע 60 שכיבה).

ייצג את ישראל באולימפיאדת אטלנטה (1996), שם התחרה בשלושה מקצועות: רובה אוויר, רובה 60 שכיבה וכן רובה קליבר זעיר בשלושה מצבים.

כיום מאמן פולק במועדון הקליעה אשקלון.

פולק מתגורר באשקלון. אב לשתי בנות.

==קישורים חיצוניים==

* [http://www.m-hapoel.co.il/player.aspx?id=324 בוריס פולק], באתר ארכיון הפועל
* [http://www.issf-sports.org/athletes/athlete.ashx?personissfid=SHISRM1507195401 בוריס פולק], באתר התאחדות הקליעה הבינלאומית

==הערות שוליים==

קטגוריה:ישראלים שנולדו ב-1954
קטגוריה:אלופי עולם ישראלים
קטגוריה:ספורטאים אולימפיים ישראלים
קטגוריה:משתתפים ישראלים באולימפיאדת אטלנטה (1996)
קטגוריה:שיאני עולם ישראלים
קטגוריה:קלעים ישראלים
קטגוריה:אשקלון: אישים
קטגוריה:עולים בשנות ה-1990
סורת א-רום

סורת א-רום (בערבית: سورة الروم, בתרגום: פרשת הרומאים). הנה הסורה ה-30 במניין הסורות בקוראן.

==שם==
שם הסורה הנה א-רום דהיינו הרומיים נגזרת משמה המקורי של האימפריה הביזנטית, היא האימפריה הרומית המזרחית, שבמלחמתה עוסקת הסורה.

חלק מהחוקרים שתרגמו את הקוראן לשפות שונות, בחרו לתרגם את שם הסורה ל"ביזנטיון" או "סורת היוונים" שכן האימפריה הביזנטית, הייתה באופייה הרבה יותר יוונית מאשר רומית.

==תוכן==
הסורה עוסקת בעיקר במאבקי הרומיים (האימפריה הביזנטית), כנגד האימפריה הפרסית (האימפריה הסאסאנית), לאורך מלחמות פרס-ביזנטיון בין 600 לספירה עד שנת 614, ועל תמיכתם של הערבים-הפגנים שבמכה באימפריה הפרסית.

==סגנון==
על-פי המסורת המוסלמית, הסורה הורדה במכה, אך בניגוד למרבית הסורות שירדו במכה שאופיים הוא קצר-ופיוטי, סורת א-רום הנה אחת מהסורות הארוכות שירדו במכה ואורכה 60 פסוקים (איאת).

==קישורים חיצוניים==

א-רום
אזור התעשייה תלפיות

אזור התעשייה תלפיות הוא אזור תעשייה, תעסוקה ומסחר בדרום ירושלים. האזור משתרע על שטח של כ-1200 דונם, ממערב לשכונת תלפיות הוותיקה. האזור הוא אחד ממתחמי המסחר, התעסוקה והקניות המרכזיים בבירה, הנהנה מסמיכות לשכונות מקור חיים, ארנונה, קטמון הישנה, בקעה, המושבה הגרמנית, קטמונים, בית צפאפא וארמון הנציב.

==היסטוריה==
לראשונה נקבע בתוכנית הולידיי, תוכנית המתאר שהכין האדריכל ומתכנן הערים הבריטי קליפורד הולידיי לירושלים, שאושרה בשנת 1930, כי שימושי הקרקע באזור, לאורך מסילת הברזל, יוקדשו לתעשייה ומלאכה. גם בתוכנית הבאה שהכין האדריכל הנרי קנדל בשנת 1944, נקבע אזור תעשייה ומלאכה, אך בשטח גדול יותר מצפון לכפר בית צפאפא. עם זאת בפועל, בתקופת המנדט הבריטי לא הוקם דבר באזור.

בתקופת ירושלים המחולקת עבר קו הגבול העירוני, בדרום האזור (רחוב משה ברעם של היום). ממערב לדרך חברון, ושכונת תלפיות הוותיקה, הוקמה מעברת "מערב תלפיות" (מעברה נוספת הוקמה גם ב"צפון תלפיות"). בפברואר 1959, הוחלט לפנות את המעברה, להקים שיכונים ואזור תעשייה במקומה. ההחלטה הרשמית להקים את אזור התעשייה, התקבלה על ידי החברה הכלכלית לירושלים ומועצת העיר ירושלים ביוני 1960, אך עבודת ההקמה בפועל החלו בתחילת 1965, על שטח של כ-600 דונם. עד סוף 1970 הוקצו כבר כל המגרשים שהוכשרו להקמת מפעלים. בין המפעלים שהוקמו במקום היו מפעל לייצור הלבשה תחתונה של חברת טריומף אינטרנשיונל, ומפעל "מגדנית הדר", לייצור ביסקוויטים קרקרים, עוגיות וופלים (המפעל נהרס בסוף שנות ה-90 ובמקומו נבנה קניון הדר). עם זאת רוב המבנים שנבנו היו בין 2 עד 6 קומות, והיו מיועדים לתעשייה קלה, מוסכים ובתי מלאכה. בסוף שנות ה-70 עברו לאזור מוסכים ובתי מלאכה אשר פונו ממתחם ממילא, שבמרכז העיר, על ידי חברת קרתא.

החל משנות ה-80, הוקמו באזור גם מבנים למסחר ומשרדים והחלו להתפתח במקום חיי לילה ובילוי. בצד המפעלים ובתי המלאכה נפתחו בו קניונים, מועדוני לילה (כגון האומן 17) ומוזיקה, (כגון הצוללת הצהובה). הוקמו גם סדנאות אמנים ומספר מוסדות לימוד, ביניהם בית הספר סם שפיגל לקולנוע ולטלוויזיה ובית הספר לתיאטרון חזותי.

ב-2010 החלה הקמתו של פארק המסילה, ממערב לאזור התעשייה, במקום כביש גישה חדש שתוכנן.

בינואר 2013, אישרה הוועדה המחוזית לתכנון ולבנייה של מחוז ירושלים את תוכנית האב החדשה לאזור התעשייה תלפיות. התוכנית יוצרת עירוב שימושים ומבדילה בין אזור תעסוקה, אזור תעשייה המיועד למלאכה, ובדפנות האזור- בנייה למגורים, תוך מטרה להפוך את האזור למגוון ועשיר בשימושים כגון משרדים, היי טק, מוסדות השכלה גבוהה, אולמות אירועים, בתי קולנוע, מרפאות, סדנאות אומנות וגלריות. התוכנית כוללת שדרה עירונית של קילומטר וחצי לאורך רחוב פייר קניג, מצומת אורנים ועד לדרך ברעם בה ישולב קו הרכבת הקלה העתידי. התוכנית מאפשרת הרחבת שטחי מגורים בשולי אזור התעסוקה בהיקף של כ-3,500 יחידות דיור. בפברואר 2021, אישרה הוועדה המחוזית, תוכנית אב חדשה, במסגרתה הוגדל היקף הבנייה לכ-8,250 יחידות דיור במגדלים של עד 30 קומות.

==קישורים חיצוניים==

* [https://www.ginothair.org.il/files/2019/11/mtzeget102020.pdf תוכנית האב ל‘רובע תלפיות‘], יוני 2020
* 
* 
* 

==הערות שוליים==

קטגוריה:ישראל: אזורי תעשייה
קטגוריה:ירושלים: אזורי תעשייה
קטגוריה:תלפיות
קינדיו

קינדיו (בספרדית: Quindío) הוא אחד מ-32 המחוזות של קולומביה. המחוז נמצא במרכז קולומביה והוא גובל במחוזות ריסרלדה בצפון, טולימה במזרח וואיה דל קאוקה במערב.

המחוז משתרע על שטח של 1,845 קמ"ר. במחוז מתגוררים כ-570 אלף תושבים (הערכה ל-2017). בירת המחוז היא העיר ארמניה.

==היסטוריה==
בתקופה הפרה-קולומביאנית האזור היה מיושב על ידי שבטי ילידים שונים כמו הקימבאיה.

לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור שויך לפרובינציית פופאיאן שהשתייכה למחלקת קונדינמרקה (שכללה את שטחי קולומביה ופנמה המודרניות). לאחר פיצול הרפובליקה ב-1830 האזור נכלל ברפובליקת גרנדה החדשה. ההתיישבות הלא-ילידית באזור החלה רק באותה תקופה על ידי חקלאים מאזור אנטיוקיה. ב-1857 הרפובליקה הפכה לפדרלית ונוצרה מדינת קאוקה שכללה את כל דרום ומערב המדינה, כמו גם חלקים נרחבים ממזרחה ואשר בירתה הייתה פופאיאן (במחוז קאוקה המודרני). ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה.

ב-1905 פוצל מקאוקה מחוז קלדס המקורי שכלל את שטחי מחוזו קלדס, ריסרלדה וקינדיו המודרניים. התושבים המקומיים רצו להתפצל מהמחוז, אך לא הצליחו בכך בעשורים הראשונים לקיומו. בסופו של דבר ב-1 ביולי 1966, בתקופת נשיאותו של גיירמו לאון ולנסיה, המחוז פורק ובמקומו נוצרו מחוזות קלדס ריסרלדה וקינדיו.

==כלכלה==
המחוז הוא אחד המרכיבים של ציר מגדלי הקפה הקולוביאני, מרכז תעשיית הקפה של קולומביה. מלבד הקפה, יש בקינדיו גם גידול של בננה וכן תעשיית תיירות ענפה הכוללת בין היתר את פארק הקפה הלאומי ברשות המקומית של מונטנגרו.

עמק קוקורה הממוקם במחוז מהווה אתר תיירותי חשוב.

==חלוקה מנהלית==
חלוקת המחוז לפרובינציות.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לחמש פרובינציות (Provincias) כדלהלן:

{| class="wikitable sortable"
|-
! שם !! שם בספרדית !! מספר רשויות מקומיות
|-
| קפיטל || Capital||3
|-
| קורדיירנה || Cordillerana||3
|-
| פריה || Fría||2
|-
| נורטה || Norte||1
|-
| ואיה || Valle||3
|}

==קישורים חיצוניים==

* 
* 

==הערות שוליים==

קטגוריה:קולומביה: מחוזות
קטגוריה:מדינות וטריטוריות שהוקמו ב-1966
רבי זכריה בן הקצב

רבי זכריה בן הקצב (ג'ת"ת-ג'תת"מ, 80-40 לערך) היה תנא בארץ ישראל בן הדור הראשון.

==תולדות חייו==
רבי זכריה בן הקצב היה כהן, וחי בירושלים בתקופת חורבן בית המקדש השני.

מסופר בתלמוד כי מכיבוש ירושלים לא התייחד רבי זכריה עם אשתו, מפאת ההלכה האוסרת נשים שנאנסו על בעליהן הכהנים. ואף על פי שרבי זכריה נשבע: "המעון הזה! לא זזה ידה מתוך ידי משעה שנכנסו עובדי כוכבים לירושלים ועד שיצאו", אמרו לו חכמים . עם זאת לא גירש רבי זכריה את אשתו אלא עשה לה בית בחצרו, והיה פוגש אותה לפעמים בנוכחות בניהם.

===תורתו===

בשאלה האם לפסוק כרבי זכריה במה שאמר שהבן והבת שוין בנכסי האם, הייתה מחלוקת גדולה בין האמוראים, שכללה דברים חריפים שאמר רב נחמן לרבי טבלא ורב הונא בר חייא שרצו לפסוק כרבי זכריה. הכרעת הגמרא היא כדברי האמורא שמואל שאמר "אפס זכריה", ופירש הרשב"ם: "אין הלכה כמותו".

===מקום קבורתו===
על פי מסורת מתלמיד הרמב"ן (1291-1270) רבי זכריה נקבר במערה בכפר ענן (כיום: כפר חנניה) שבגליל התחתון. על פי רבי אשר אנשיל גרינוואלד (1934), נקברו לצידו גם תלמידיו.

במשך כמה שנים, עד לשנת 2007 קברו היה מצוין במקום אחר מתיאורי עולי הרגל, המקום המדויק נמצא וסומן על ידי אגודת "אהלי צדיקים". תוצאות המחקר פורסמו בספר "מקומות קדושים וקברי צדיקים בגליל".

==לקריאה נוספת==

* יחיאל היילפרין, סדר הדורות, חלק ב'
* ישראל מאיר גבאי, מקומות קדושים וקברי צדיקים בגליל, חלק א'
* רפאל הלפרין, אנציקלופדיה לבית ישראל, חלק 9

==הערות שוליים==

קטגוריה:כהנים בתקופת בית שני
קטגוריה:כהנים בתקופת המשנה
קטגוריה:הדור הראשון לתנאים
קטגוריה:ירושלים: רבנים
בוגדן ז'רייץ'

בוגדן ז'רייץ (בסרבית: Богдан Жерајић; 1 בפברואר 1886 - 15 ביוני 1910) היה סטודנט בוסני סרבי מאוניברסיטת זגרב אשר ניסה להתנקש בחייו של מושל בוסניה והרצגובינה מטעם האימפריה האוסטרו-הונגרית, מריאן ורשנין. חרף העובדה שז'רייץ' נכשל, מעשהו שימש השראה לצעירים בוסנים רבים אשר התנגדו לאימפריה, ובין היתר השפיע על מבצעי רצח פרנץ פרדיננד.

==ביוגרפיה==
ז'רייץ' נולד ב-1 בפברואר 1886 בעיר נבסיניה בבוסניה והרצגובינה אשר באותה עת נשלטו בידי האימפריה האוסטרו-הונגרית. הוא למד בפקולטה למשפטים באוניברסיטת זגרב, בקרואטיה אשר גם כן נשלטה בידי האוסטרו-הונגרים. הוא היה חבר בתנועה המחתרתית "חופש" (Слобода) אשר שמה לה למטרה לשחרר את כל העמים הסלאבים משלטון האוסטרו-הונגרים, לאחד אותם עם ממלכת סרביה ולהקים את "יוגוסלביה". נטען שז'רייץ' גם היה חבר בארגון "היד השחורה", אולם הדבר לא הוכח.

בז'רייץ' גמלה ההחלטה להתנקש בחייו של פקיד אוסטרו-הונגרי בכיר כדי לזעזע את האימפריה. הוא תכנן להתנקש בפרנץ יוזף הראשון, קיסר אוסטריה כאשר זה ביקר במוסטר ב-3 ביוני 1910, אולם מסיבה לא ידועה לא עשה זאת. במקום זאת, החליט ז'רייץ' לרצוח את מושל בוסניה והרצגובינה הברון ורשנין. ז'רייץ' החליט זאת לאחר שקרא מאמר של העיתונאי ריסטו רדולוביץ' אשר טען כי החיים הציבוריים של בוסניה והרצגובינה שקועים בדיכאון, וכי רק טרגדיה תעורר אותם. כאשר ז'רייץ' קרא מילים אלו, הוא זעק "תהיה טרגדיה!". ב-15 ביוני הוא הגיע לטקס פתיחת הפרלמנט הבוסני בסרייבו, וירה בוורשנין חמש פעמים באמצעות אקדח בעל שישה כדורים. לאחר שהאמין שוורשנין מת, הוא ירה בעצמו את הכדור האחרון והצהיר שהוא מצפה שהסרבים ינקמו את מותו.

למעשה ז'רייץ' לא הצליח להרוג את ורשנין אלא רק לפצוע אותו. המשטרה האוסטרית כרתה את ראשו של ז'רייץ' ושימרה אותו במוזיאון הפשיעה שלה. העיתונות באימפריה וגם בסרביה השכנה תיארה את מעשהו של ז'רייץ' כמעשה של מטורף מופרע, אולם בפועל הוא השפיע על דור שלם של בוסנים צעירים שחפצו להשתחרר מהעול האוסטרו-הונגרי. בין היתר הוא שימש השראה לחלק מהחוליה שביצעה את רצח פרנץ פרדיננד.

==קישורים חיצוניים==

==הערות שוליים==

קטגוריה:מתנקשים פוליטיים
קטגוריה:ילידי 1886

קטגוריה:נפטרים ב-1910
פלורסטאן הראשון, נסיך מונקו

פלורסטאן הראשון, נסיך מונקו (בצרפתית: Florestan I; 10 באוקטובר 1785 - 20 ביוני 1856), היה נסיך מונקו משנת 1841 עד מותו.

==ביוגרפיה==
פלורסטאן הראשון נולד בפריז ב-10 באוקטובר 1785, לאונור הרביעי, נסיך מונקו ולואיז ד'אומון, בתם של לואי מארי ד'אומון, דוכס אומון השישי ולואיז ז'אן דה דורפור, דוכסית מזארין.

בשנת 1816 התחתן פלורסטאן עם השחקנית מארי קרוליין ז'יבר דה לאמץ, בתם של שארל תומאס ז'יבר דה לאמץ ומארי פרנסואה לה גראס דה ואוברסי, ונולדו להם שני ילדים.

בצעירותו היה פלורסטאן שחקן בתיאטרון "דה ל'אמביגו-קומיק" בצרפת. בשנת 1819 מת אחיו אונור החמישי, נסיך מונקו ללא צאצאים חוקיים, ובעקבות כך עלה פלורסטאן לשלטון במקומו.

בתקופת שלטונו הכוח האמיתי התנהל בידי אשתו מארי קרוליין, אשר הצליחה להביא להקלה במצב הכלכלי הקשה ששרר במדינה, בעקבות מעמדה החדש של מונקו באותה עת כבת חסות של ממלכת סרדיניה, דבר אשר עורר זעם בקרב התושבים וגרם לתסיסה פוליטית ומתח רב בנסיכות. הנסיך פלורסטאן ניסה לבצע רפורמות דמוקרטיות והציע שתי חוקות למדינה, אך אלו נדחו על ידי תושבי הערים מנטון ורוקברון. כאשר הבין פלורסטאן שכל מאמציו ולרצות את התושבים נידונו לכישלון, התכוון הנסיך להתפטר ולהעביר את השלטון לבנו שארל. אך דבר זה היה מאוחר מדי מכיוון שתושבי הערים מנטון ורוקברון התקוממו והכריזו על עירם כישויות נפרדות ממונקו, הם ניסו להסתפח לממלכת סרדיניה אך הדבר לא עלה בידם. בשל כך ביטל פלורסטאן את תוכניותיו להתפטר, והוא נשאר בשלטון.

ב-20 ביוני 1856 מת פלורסטאן בפריז, ובנו שארל השלישי, נסיך מונקו עלה לשלטון במקומו. גם לאחר מותו נשארה מונקו מפולגת עם כאוס רב. בנו שארל הוא זה שהביא בשנות שלטונו לרגיעה ולשיפור המצב במדינה.

==משפחתו==
בשנת 1816 התחתן פלורסטאן עם השחקנית מארי קרוליין ז'יבר דה לאמץ, בתם של שארל תומאס ז'יבר דה לאמץ ומארי פרנסואה לה גראס דה ואוברסי, ממנה נולדו לו 2 ילדים:
* שארל השלישי, נסיך מונקו (1818–1889)
* פלורסטין, נסיכת מונקו (1833–1897), התחתנה עם וילהלם, דוכס אוראך

== אילן יוחסין ==

==קישורים חיצוניים==

* 

קטגוריה:נסיכי מונקו
קטגוריה:ילידי 1785
קטגוריה:נפטרים ב-1856
בוסניה הצעירה

קבוצה מחברי הארגון
אנדרטה בסרייבו לזכר [[גברילו פרינציפ, רוצחו של פרנץ פרדיננד]]
בוסניה הצעירה או הבוסנים הצעירים (בסרבית: Млада Босна) הייתה תנועה מהפכנית שהייתה פעילה תחת השלטון האוסטרו-הונגרי בבוסניה והרצגובינה. התנועה תמכה בשחרור כל השטחים הסלאביים הנתונים תחת שליטת האימפריה האוסטרו-הונגרית ואיחודם עם ממלכת סרביה (סרביה הגדולה) ליצירת ממלכה פאן-סלאבית גדולה (יוגוסלביזם). 

==היסטוריה==
בעקבות ההפיכה בסרביה ב-1903 ועלייתו לשלטון של בית קראג'ורג'ביץ', התעוררו רגשות לאומיים אצל העמים הסלאביים שעדיין חיו תחת שלטון האימפריה האוסטרו-הונגרית. עמים אלו רצו להתאחד עם ממלכת סרביה כדי ליצור את "יוגוסלביה". רגשות אלו התחזקו מאוד בעקבות הצלחותיה הצבאיות של סרביה במהלך מלחמת הבלקן הראשונה והשנייה, כמו גם הזעם על הסיפוח האוסטרו-הונגרי של בוסניה והרצגובינה.

ארגון "בוסניה הצעירה" הוקם בתחילת שנות ה-20 של המאה ה-20 בידי המסאי ולדימיר גצ'ינוביץ'. מטרתו המוצהרת הייתה למגר את השלטון האוסטרו-הונגרי בבוסניה והרצגובינה. הארגון כלל בעיקר סרבים אשר חיו באוסטרו-הונגריה, אך גם קרואטים ובוסנים. רובם היו צעירים כפריים אשר עברו ללמוד בבתי ספר או אוניברסיטאות בערים הגדולות. הם תמכו בפוריטניות, התנגדו לשתיית אלכוהול, והאשימו את האוסטרים בהשחתת הנוער הסלאבי. הם מיעטו לעבוד בעבודות קבועות והתקיימו בעיקר מנדבות. רבים מהם היו מסוכסכים עם בני משפחותיהם, כך שהם חלקו ביניהם את החפצים המועטים שברשותם וישנו זה אצל זה. הם נהגו לבלות שעות בישיבה בבתי קפה תוך שהם מתווכחים על פוליטיקה והחיים. התנועה פעלה בשיתוף פעולה עם ארגון הטרור "היד השחורה", אולם רק על גצ'ינוביץ' עצמו ידוע בוודאות כי היה חבר בשני הארגונים בו זמנית.

רבים מהמתכננים ומהמבצעים בפועל של רצח פרנץ פרדיננד אשר הביא למלחמת העולם הראשונה, השתייכו לבוסניה הצעירה. ביניהם ניתן למנות את: גברילו פרינציפ, דנילו איליץ', נדליקו צ'ברינוביץ', מוחמד מחמדבשיץ' וואסו צ'ויברילוביץ'.

==ראו גם==
* פאן-סלאביות

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בוסניה והרצגובינה: היסטוריה
קטגוריה:האימפריה האוסטרו-הונגרית
טהונגיאי-הואי קהא קהאנג

טהונגיאי-הואי קהא קהאנג (בתאית: เขตรักษาพันธุ์สัตว์ป่าทุ่งใหญ่-ห้วยขาแข้ง) היא שמורה לחיות-בר השוכנת בגבעות טנאסרים (בתאית: ทิวเขาตะนาวศรี) שבתאילנד.

האתר הוכרז כאתר מורשת עולמית בשנת 1991, והוא מכיל בתוכו את שטחן של שתי שמורות טבע שונות: שמורת "טהונגיאי-נארסואן", ושמורת "הואי קהא קהאנג". השמורות הללו הוקמו בנפרד בשנים 1972 ו-1974, בהתאמה, וכיום מהווים רצף טריטוריאלי.

שטחי השמורה מתפרסים על פני כמה מחוזות: קנצ'נבורי, טק ואותאי טהאני. סך הכל מתפרסת השמורה על שטח של למעלה מ-600,000 דונם, סמוך לגבול מיאנמר.

השמורה מכילה דוגמאות של כמעט סוגי היערות שביבשת דרום-מזרח אסיה, וכוללת שתי מערכות-נהר חשובות. בנוסף, היא מהווה בית למגוון גדול מאוד של בעלי חיים, לרבות פילים ונמרים, וזנים שונים אשר נמצאות בסכנת הכחדה.

השמורה היא אחד האזורים הכי פחות נגישים בתאילנד, עבור בני-אדם, וכפועל יוצא, אחד האזורים בתאילנד אשר הכי פחות מושפעים מהתערבותם של בני האדם.

== חשיבות השמורה כאתר מורשת עולמי ==
חשיבותו של האתר כמרחב שימור טמונה בהטרוגניות ובשלמות של בתי הגידול שלה, במגוון של החי והצומח שלה, ובמורכבות של המערכת האקולוגית שלה. האתר כולל יופי טבעי יוצא דופן וחשיבות אסתטית עם עמקים צדדיים תלולים ופסגות הרים מרשימים המשקיפים על מישורים נמוכים. מראה הנוף של האתר הוא יוצא דופן, ושזור במפלים וזרמי מים, ובפסיפס ייחודי של סוגי היער.

האתר עומד ב-3 קריטריונים אשר בזכותם נחשב לאתר מורשת עולמי:

קריטריון7 – תכונות מיוחדות של יופי טבעי, וסביבת מחיה בעלת ערך מדעי רב.

קריטריון 9 – השמורה מייצגת ביומה יוצאת דופן וייחודית בדרום היבשת, המשלבת את תכונות החי והצומח של ארבעה אזורים (סיני-הימלאי, סונאדי, הודו-בורמזי, והאינדו-סינואוגרפי ההודי).

קריטריון 10 – השמורה מכילה מגוון עשיר במיוחד של בעלי חיים. רשימות המינים שנצפו בשמורה, כוללת, בין השאר, 120 מיני יונקים, 400 מיני ציפורים, 96 מיני זוחלים, 43 מיני דו-חיים ו-113 מיני דגי מים מתוקים.

== קישורים חיצוניים ==
* [http://whc.unesco.org/en/list/591 שמורת הטבע טהונגיאי-הואי קהא קהאנג] באתר אונסק"ו

2017 10
קטגוריה:תאילנד: אתרי מורשת עולמית
זליפיה (פולין קטן)

זָלִיפִּיֶה (בפולנית: Zalipie) הוא כפר בדרום פולין, בפרובינציית פולין קטן. הכפר שוכן כ-7 ק"מ מערבית לאולסנו וכ-13 ק"מ צפונית-מערבית לדומברובה טרנובסקה, ו-68 ק"מ מזרחית לבירת המחוז,&nbsp;קרקוב. במהלך שנות מלחמת העולם השנייה נהרגו 17% מאוכלוסיית הכפר. נכון ל-2004 בכפר מתגוררים כ-750 תושבים.

הכפר, המכונה גם בשם "כפר הפרחים", מפורסם בשל נטיותיהם האמנותיות-דקורטיביות של תושביו, ומשמש אטרקציה תיירותית החל מראשית המאה ה-20. הכפר על פרטיו; חזיתות 20 הקוטג'ים (ובחלק מהם אף בקירות הפנימיים), בארות, אסמים, לולים, מבני עזר חקלאיים, גדרות, רהיטים וכלי בית, מעוטרים בציורים פרחוניים ססגוניים. בשנים האחרונות החלו ללמד בבית הספר שבכפר את אמנות הציור הייחודית לכפר זה.

מקור הנוהג לעיטורים הפרחוניים אינו ברור דיו, אך קיימת השערה כי הדבר התפשט מאחת מבנות הכפר שקישטה את הכנסייה המקומית במהלך שיפוציה. הסבר אחר רווח יותר הוא שכתמי הפיח שיצאו מהתנורים הותירו את רישומם גם לאחר הסיוד, ועל כן עם בוא החגים נהגו לצבוע אותם ולעטר סביבם בפרחים. כאשר המסורת החלה, היו נשות הכפר משתמשות באבקות צבע עם חלב ובתערובת של אפר סיד ועוד, ואת מברשות הצבע יצרו משיער הפרות המקומיות, או מגזע עץ כתוש בתחתיתו.

לשם שימור מסורת הציור בכפר, וכניסיון התאוששות ממלחמת העולם השנייה, מתקיימת בו מדי שנה באביב - מאז 1948 - תחרות לבני הכפר על "הבית המקושט היפה ביותר".

למרות ייחודיותו התיירותית של הכפר, הוא אינו עמוס בתיירות במהלך השנה. הגישה אל הכפר היא דרך כביש צר וארוך, וכן בתוך הכפר הרחב עצמו נדרשת ניידות רבה.

==גלריה==
<gallery>
Zalipie stodola.jpg
Zalipie - painted cottage 04.JPG
Zalipie - painted cottage 10.JPG
Zalipie1000.jpg
Zalipiec.JPG
Zalipie - altanka 02.JPG
Zalipie Studnia.png
Zalipie zegar sloneczny.jpg
Zalipie - sign.JPG
Zalipie - painted tree 01.JPG
Zalipie naczynia.png
</gallery>

==קישורים חיצוניים==

* [https://trip2poland.co.il/zalipie/ זליפיה], באתר HIPL
* [https://www.masa.co.il/article/%D7%A4%D7%95%D7%9C%D7%99%D7%9F-%D7%9B%D7%A4%D7%A8-%D7%94%D7%91%D7%AA%D7%99%D7%9D-%D7%94%D7%A8%D7%A7%D7%95%D7%9E%D7%99%D7%9D/ פולין: כפר הבתים הרקומים], באתר מסע אחר
* [http://www.baba-mail.co.il/content.aspx?emailid=33608 כפר הפרחים בפולין - מסורת מדהימה!], באתר בא במייל

קטגוריה:פולין קטן (פרובינציה): יישובים
קטגוריה:פולין: תיירות
קטגוריה:ציורי קיר
יהודה בן קלונימוס ממגנצא

רבי יהודה ב"ר קלונימוס ממגנצא (נפטר ד'תתקנ"ו, 1196) היה רב, פוסק, פייטן ומקובל מגדולי חכמי יהדות אשכנז בתקופת הראשונים. אביו של רבי אלעזר מוורמייזא בעל הרוקח.

==קורות חייו==
רבי יהודה נמנה מתלמידיו של רבי שמריה בן מרדכי משפיירא. את תורת הסוד קיבל גם מקרוב משפחתו רבי יהודה החסיד. היה גם קרוב משפחה של רבי יהודה בן קלונימוס משפיירא.

הוא עמד בראש קהילת מגנצא בתקופת מסע הצלב ה-3 בשנים ד'תתקמ"ט-נ"ב ועורר את עדתו לתשובה ולהכנה לקראת הפורענות הצפויה.

מתלמידיו החשובים היו: בנו רבי אלעזר מוורמייזא בעל ה'רקח', רבי אליעזר בן יואל הלוי ה'ראבי"ה', רבי ברוך בן שמואל ממגנצא.

==כתביו חיבוריו==
פסקיו והוראותיו מובאים בספרי הראשונים. ידועים גם סליחות ופיוטים שחיבר, שרובם נשארו בכתבי יד.

==ראו גם==
* רבי אלעזר מוורמייזא הרוקח
* רבי יהודה בן קלונימוס משפיירא, ריב"ק

==קישורים חיצוניים==

קטגוריה:ראשוני אשכנז
קטגוריה:משפחת קלונימוס
קטגוריה:מגנצא: רבנים
אונור החמישי, נסיך מונקו

אונור החמישי, נסיך מונקו (בצרפתית: Honoré V de Monaco; 13 במאי 1778 – 2 באוקטובר 1841), היה נסיך מונקו בין השנים 1819–1841.

== ביוגרפיה ==
אונור נולד בפריז ב-13 במאי 1778, כבנו הבכור של אונור הרביעי, נסיך מונקו ולואיז ד'אומון, בתם של לואי מארי ד'אומון, דוכס אומון השישי ולואיז ז'אן דה דורפור, דוכסית מזארין. בגיל 20 הוא התגייס לחיל הפרשים הצרפתי, והוא היה חייל מוערך בצבא הצרפתי. במהלך הניצחון הגדול של נפוליאון בונפרטה בקואליציה האנטי-צרפתית השנייה נפצע הנסיך אונור בקרב הוהנלינדן, אשר מנע ממנו להשתתף בקרב אוסטרליץ.

בשנת 1819 מת אביו אונור הרביעי, נסיך מונקו, ואונור עלה לשלטון במקומו. ב-2 באוקטובר 1841 מת אונור, ומאחר שלא היו לו צאצאים (מלבד בן אחד בלתי חוקי שלא היה יכול לרשת אותו), עלה לשלטון במקומו אחיו הצעיר פלורסטאן הראשון, נסיך מונקו.

== אילן יוחסין ==

==קישורים חיצוניים==

* 

קטגוריה:נסיכי מונקו
קטגוריה:ילידי 1778
קטגוריה:נפטרים ב-1841